ΓΡΑΠΤΗ ΕΡΩΤΗΣΗ E-3053/01

υποβολή: Anna Karamanou (PSE) προς την Επιτροπή

(5 Νοεμβρίου 2001)

Θέμα: Η απελευθέρωση των ομήρων

Η Διεθνής Αμνηστία έκανε γνωστό ότι η ισραηλινή κυβέρνηση και η οργάνωση Χαζμπολάχ του Λιβάνου χρησιμοποιούν ανθρώπους ως ομήρους, παραβιάζοντας τους κανόνες διεθνούς δικαίου και την Οικουμενική Διακήρυξη των Δικαιωμάτων του Ανθρώπου.

Τί μέτρα προτίθεται να λάβει η Επιτροπή ώστε να σταματήσει η χρησιμοποίηση των ομήρων ως διαπραγματευτικό χαρτί, να δοθεί στους ομήρους δυνατότητα πρόσβασης στο Διεθνή Ερυθρό Σταυρό (η οποία αποτελεί θεμελιώδες δικαίωμα όλων όσων συλλαμβάνονται κατά τη διάρκεια ένοπλης σύγκρουσης), ναποχρεωθεί το Ισραήλ να τηρεί τις δεσμεύσεις που απορρέουν από τη Σύμβαση της Γενεύης και τέλος, να απελευθερωθούν όλοι οι όμηροι·

Απάντηση του κυρίου Patten Εξ ονόματος της Επιτροπής

(6 Δεκεμβρίου 2001)

Η Ευρωπαϊκή Επιτροπήποστηρίζει σθεναρά την ενίσχυση του κράτους δικαίου και θεωρεί απολύτως απαράδεκτη την ομηρία, στη χρήση της οποίας προσφεύγουν είτε κράτη είτε οργανώσεις. Η ομηρία αντιβαίνει στο νόμο και παραβιάζει τη Παγκόσμια Διακήρυξη των Δικαιωμάτων του Ανθρώπου.

Ο Επίτροπος που είναι αρμόδιος για τις εξωτερικές σχέσεις εδέχθη τις οικογένειες των τεσσάρων ισραηλινών στις 21 Ιουνίου 2001 και τους δήλωσε ότι η ομηρία είναι απαράδεκτη, ότι είναι κακόηθες να μηνπάρχει ενημέρωση σχετικά με τη κατάσταση των κρατούμενων ισραηλινών και ότι είναι αδικαιολόγητο να απορριφθεί η πρόσβαση σε αυτούς της Διεθνούς Επιτροπής του Ερυθρού Σταυρού (ΔΕΕΣ).

Η Επιτροπή έθεσε το θέμα των τεσσάρων ισραηλινών πολιτών που κρατούνται από την οργάνωση Χαζμπολάχ, από τις 7 Οκτωβρίου 2000, στις λιβανέζικες, τις συριακές και τις ιρανικές αρχές, εκφράζοντας την έντονη ανησυχία της και ζητώντας πληροφορίες σχετικά με την κατάστασή τους. Οι ισραηλινές αρχές πρόσφατα ανέφεραν ότι οι τρεις στρατιώτες που απήχθηκαν στα σύνορα Συρίας-Λιβάνου (στην αγροτική περιοχή Shebaa) νοείται ότι δεν είναι πλέον ζωντανοί.

Σε ότι αφορά τους 19 Λιβανέζους ομήρους που απήχθηκαν από το Λίβανο και κρατούνται σε ισραηλινές φυλακές βάσει διοικητικών μέτρων, το Ανώτατο Δικαστήριο του Ισραήλ εξέδωσε πρόσφατα δικαστική απόφαση — κατόπιν μακράς διαδικασίας — σύμφωνα με την οποία επρόκειτο να τερματισθεί η πρακτική αυτή για όλους τους ομήρους εκτός από δυο: τους κυρίους Obeid και Dirani. Η εν λόγω απόφαση είχε ως αποτέλεσμα να ανακοινώσουν οι ισραηλινές αρχές τη βαθμιαία απελευθέρωση 17 Λιβανέζων, οι οποίοι κρατούνταν με τον τρόπο αυτό. Πρόσφατα επετράπησαν στους κυρίους Obeid και Dirani, κατόπιν ικανής διεθνούς πίεσης, και κατόπιν εντολής του Ανωτάτου Δικαστηρίου, επισκέψεις της ΔΕΕΣ. Η Επιτροπή και τα κράτη μέλη εξέφρασαν την ιδιαίτερη ανησυχία τους, χρησιμοποιώντας τα κατάλληλα μέσα, για τις νέες νομοθετικές προσπάθειες στο Ισραήλ, με σκοπό την αλλαγή της ιδιότητας των κυρίων Obeid και Dirani (από πολίτες σε παράνομους μαχητές) ώστε να μπορεί να συνεχιστεί η κράτησή τους σύμφωνα με την Τέταρτη Σύμβαση της Γενεύης. Επί του παρόντος, έχει ανασταλεί αυτή η νομοθετική διαδικασία.

Η Επιτροπή εμμένει ότι όλοι οι συλληφθέντες ή τελούντεςπό κράτηση, σε περιπτώσεις συγκρούσεων, πρέπει να έχουν το δικαίωμα πρόσβασης στη ΔΕΕΣ και πρέπει να τηρείται το διεθνές δίκαιο. Η Επιτροπή θα εξακολουθήσει να προσφεύγει στις επαφές της με τις αρχές των εν λόγω χωρών για να θέσει τέρμα στην παράνομη αυτή πρακτική.